Turqia dhe Shteti Islamik
Ekzekutimi i dy gazetarëve amerikanë nga Shteti Islamik pritet të rrisë presionin e Perëndimit ndaj Ankarasë për të mbyllur rrugët e kalimit të xhihadistëve drejt Sirisë
Vrasja brutale nga Shteti Islamik e një tjetër gazetari amerikan, e bërë publike përmes videos së publikuar në media sociale pritet të rezultojë në rritjen e presionit të Perëndimit mbi Turqinë. Këto kohë janë shtuar kritikat kundër Ankarasë se ka lejuar territorin turk të bëhet rrugë kalimi për xhihadistët. Turqia është bërë rruga kryesore e lëvizjes së xhihadistëve që bashkohen me luftimet në Siri, si rezultat i politikave të buta të vendit në dhënien e vizave për udhëtim, kufirit të pambrojtur mirë që e ndan nga Siria dhe infrastrukturës moderne të transportit. Ankaraja, e cila mbajti qëndrim kundër shtypjes së ashpër të protestuesve sirianë në 2011 nga regjimi i Bashar al-Assadit, ka lejuar ekstremistë që punonin për rrëzimin e tij të vepronin lirisht në territorin turk, njoftojnë mediat në vend. Ankaraja e mohon se është treguar tolerante ndaj këtyre elementëve. Analistët thonë se ajo që mund ta ketë penguar aftësinë e Turqisë për të goditur xhihadistët është rrëmbimi nga Shteti Islamik i 49 diplomatëve turq dhe familjeve të tyre në Mosul të Irakut afro tre vjet më parë. Zytarët turq nuk pranojnë të komentojnë për gjendjen e pengjeve pasi qeveria ndaloi në qershor median të raportonte mbi këtë temë. Opinionisti i gazetës turke Kadri Gursel thotë se kriza e pengjeve nuk është vetëm një krizë humanitare, por tani po dikton edhe politikën e jashtme turke kundrejt ekstremistëve të Shtetit Islamik: Aleatët perëndimorë po shprehin shqetësim lidhur me numrin e xhihadistëve që e përdorin Turqinë për t’iu bashkuar grupeve ekstremiste si Shteti Islamik. Sinan Ulgen i Institutit Carnegie në Bruksel thotë se presioni po jep rezultat dhe Ankaraja ka filluar të reagojë ndaj këtyre shqetësimeve. Një zyrtar i Ministrisë së Jashtme turke tha me kusht anonimiteti se vendet evropiane mund të bëjnë më shumë për të ofruar informacione zbulimi mbi shtetasit evropianë që kalojnë përmes Turqisë për të shkuar në Siri. Por zyrtari pohoi gjithashtu se marrja peng e diplomatëve turq bën të domosdoshme që Turqia të tregohet e kujdesshme në veprimet kundër Shtetit Islamik. Por ekstremistët nuk kanë vënë në shenjestër vetëm diplomatët. Në vitin 2003, një celulë e al-Qaidës ndërmori një seri sulmesh me makina bombë në Stamboll kundër sinagogave, konsullatës britanike dhe një banke britanike. Sulmet lanë afro një qind të vdekur dhe shumë më tepër të plagosur. Në rrugët e Stambollit, disa shprehin frikë për rrezikun që paraqet Shteti Islamik. Një burrë shprehet: Opinionisti Gursel thotë se mbulimi nga media pro-qeveritare i konfliktit sirian vazhdon të jetë një vegël e fuqishme rekrutimi për xhihadistët, sidomos për rekrutime nga radhët e pasuesve të partisë AK, e cila i ka rrënjët tek feja islame. Gursel paralajmëron se qeveria dhe vendi mund ta paguajnë shtrenjtë: Përkrahësit e Shtetit Islamik kanë publikuar një video të një takimi të fundit të qindra pasuesve të kësaj ideologjie në një zonë pranë Stambollit. Qeveria e quajti manovër publicistike. Por analistët thonë se shumë në Turqi e shohin si sinjal të zhvillimeve në të ardhmen, duke shtuar se ndikimi i Shtetit Islamik në Turqi mund të jetë i gjerë dhe me pasoja të rënda.